Так уладкаваны свет, што кожны з нас адказна і заўзята працуе, каб пасля работы мець магчымасць камфортна жыць і добра адпачываць. А яшчэ – “па-багатаму” сустракаць святы! Дарэчы, такое жаданне у нашага народу, як кажуць, з пакон вякоў. Святочныя традыцыі таксама перайшлі ў сучаснасць, ды яшчэ дапоўніліся “моднымі” формамі правядзення вольнага часу. Так, сёння мала якое вясновае ці летняе свята абыходзіцца без “вылазкі на прыроду”, пры гэтым абавязкова з вогнішчам, прыгатаваннем шашлыкоў, песнямі каля кастра. Адбываецца гэта і ў лесе, і на дачы, і на асабістым падворку, — там, дзе утульней душы. Нажаль, многія забываюць, што там, дзе весела, камфортна і утульна, павінна быць яшчэ і бяспечна…